Berlingske Tidende, 1834-08-18
Udtog af Fundatsen for Hospitalet i Nykjøbing. (Fortsat og sluttet, see No. 190.) Jnspectionen bestaaer at Sognepræsten og Borgemesteren i Nykjøbing, som paa Embedsvegne og uden Betaling bør i Almindelighed paasee og staae til Ansvar for at Stiftelsens Fundats og alle Stiftelsen vedkommende Anordninger saavelsom de Donationer eller testamentariske Dispositioner, hvorved Nogen maatte skjænke Noget til Stiftelsen nøje overholdes. Derhos skal Jnspectionen i Særdeleshed, paasee at Alt, hvad til Stiftelsens indvortes Administration henhører, anordningsmæssigt, hensigtsmæssigt og sparsommeligt forvaltes; gjennemgaae Forstanderens Maaneds Extracter, General Extract og Regnskab; udstede Udgivtsordrer i Henseende til alle ikke forud reglementerede Udgivter; eftersee Kassen og forvisse sig om, at Beholdningen er tilstede; under eget An- og Tilsvar resolvere paa Ansøgninger og Pengelaan af Stiftelsens Midler; afslutte alle Contracter og udstede alle Fæstebreve, dog Alt kun efter forud indhentet udtrykkelig Approbation af Directionen; til Directionen betimeligen indgive Forslag om Alt hvad der kan sigte til Stiftelsens Tarv og Bedste, indsende Ansøgninger om Optagelse i Hospitalet med Betænkning til Directionen; føre -med Forstanderens Bistand – hele den Stiftelsen vedkommende Correspondence; meddele Directionen alle de Efterretninger, som samme maatte finde for godt at æske; have Tilsyn med at Orden i Stiftelsen overholdes, dog bør, inden Fængselstraf anvendes, Directionens Samtykke eller Bestemmelse indhentes; endelig paaligger det Jnspectionen at foranstalte Udviisningen i Stiftelsens Skove. Stiftamtmanden og Biskoppen ere Stiftelsens Overbestyrere, og ere i denne Egenskab pligtige til at have Tilsyn med, at Stiftelsens Tarv i alle Henseender iagttages. J Særdeleshed paaligger dem følgende Pligter, inden Directionen meddeler Approbation paa noget af Jnspectionen resolveret, Udlaan, Contract eller andet for Stiftelsen forbindende Document, bør Directionen forvisse sig om, at der er sørget for, at Stiftelsen erholder fuldkommen betryggende Sikkerhed; Directionen bør forsyne de Stiftelsen tilhørende Obligationer med Paategning om, at de ikke uden Directionens Samtykke kunne transporteres, quitteres eller pantsættes; Directionen bør paasee, at Regnskaberne til rette Tid indkomme, revideres og desideres, og selv gjennemgaae disse; Directeurerne bør af og til personligen eftersee alle til Stiftelsen henhørende Bygninger og Jndretninger; endelig naar de finde, at Noget til Stiftelsens Tarvs Fremme kunne anordnes og iværksættes, hvilket de ikke maatte være bemyndigede til selv at foranstalte, da derom betimeligen at gjøre Forestilling til Cancelliet. Hospitalets Skovfoged nyder fri Bolig, Brug af 7 Tdr. Land, 24 Rbd. og 8 Læs Qvas. Hans Pligter, i Henseende til Skovens Opelsknin- og Fredning, ere ham i en Jnstrux foreskrevne. Hospitalets Gaardskarl og Portner nyder frit Huus og Brugen af en Haug og aarlig 41 Rbd. Sølv, 2 Tdr. Rug og 2 Tdr. Byg. Lemmerne ere vel, forsaavidt de dertil ere istand, forpligtede at passe de Syge og lave det Fornødne til dem, samt til at være behjælpelig med Vasken m.v.; imidlertid kan der, om fornødent, antages en Sygevogterske, helst blandt selve Lemmerne, for en vis Betaling, der dog bør være ringere end den Løn, 40 Rbd., der har været den hidtil beskikkede Sygevogterske tilstaaet.